SL Uradni list Evropske unije L 301/42

DIREKTIVA KOMISIJE 2004/95/ES

z dne 24. septembra 2004

o spremembi Direktive Sveta 90/642/EGS glede mejnih vrednosti ostankov bifentrina in famoksadona, določenih v omenjeni direktivi

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/642/EGS z dne 27. novembra 1990 o določitvi mejnih vrednosti ostankov pesticidov v in na nekaterih proizvodih rastlinskega izvora, vključno s sadjem in zelenjavo (1) in zlasti člena 7 Direktive,

ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (2) in zlasti člena 4(1)(f) Direktive,

ob upoštevanju naslednjega:

(1) Skladno z Direktivo 91/414/EGS so registracije fitofarmacevtskih sredstev za uporabo na določenih posevkih v pristojnosti držav članic. Za navedene registracije se zahteva, da temeljijo na oceni posledic za zdravje ljudi in živali ter vpliva na okolje. Elementi, ki jih je v oceni treba upoštevati, vključujejo izpostavljenost delavca s fitofarmacevtskimi sredstvi in druge navzoče osebe, ter vpliv na kopensko, vodno in zračno okolje kakor tudi vpliv na ljudi in živali zaradi uživanja ostankov na tretiranih pridelkih.

(2) Mejne vrednosti ostankov izražajo uporabo najmanjših količin pesticidov za učinkovito zaščito rastlin, uporabljenih na tak način, da je količina ostanka najmanjša možna in je toksikološko dopustna, zlasti glede ravni ocenjenega zaužitja s hrano.

(3) Mejne vrednosti ostankov pesticidov je treba pregledovati. Lahko se spremenijo, da upoštevajo nove uporabe, nove informacije in podatke.

(4) Mejne vrednosti ostankov pesticidov so določene na nižji meji analitične določitve, če dovoljena uporaba fitofarmacevtskih sredstev nima za posledico take ravni ostankov pesticidov v ali na živilih, ki jih je možno odkriti, ali če gre za nedovoljeno uporabo ali če uporabe, ki jih države članice dovoljujejo, še niso utemeljene s potrebnimi podatki ali če uporabe v tretjih državah, ki imajo za posledico ostanke v ali na živilih, ki smejo v promet na trgu Skupnosti, še niso utemeljene s potrebnimi podatki.

(5) Komisija je bila uradno obveščena o novih ali spremenjenih uporabah pesticidov, zajetih z Direktivo 90/642/EGS. To velja za bifentrin, za katerega so bile mejne vrednosti ostankov določene z Direktivo Komisije 2002/79/ES (3) in famoksadon, za katerega so bile mejne vrednosti določene z Direktivo Komisije 2003/60/ES (4).

(6) Dosmrtna izpostavljenost potrošnikov navedenim pesticidom preko živil, ki lahko vsebujejo ostanke teh pesticidov, je bila ocenjena in vrednotena v skladu s postopki in praksami, ki se uporabljajo v Evropski skupnosti ob upoštevanju smernic, ki jih je objavila Svetovna zdravstvena organizacija (5). Izračunano je bilo, da bodo mejne vrednosti ostankov zagotovile, da dovoljeni dnevni vnosi niso preseženi.

(7) V primeru famoksadona, za katerega obstaja akutni referenčni odmerek (ARfD), je bila ocenjena in ovrednotena akutna izpostavljenost potrošnikov v posameznih živilih, ki utegnejo vsebovati ostanke teh pesticidov, skladno s postopki in praksami, ki se trenutno uporabljajo v Evropski skupnosti, ob upoštevanju smernic, ki jih je objavila Svetovna zdravstvena organizacija. Mnenja Znanstvenega odbora za rastline in zlasti predlogi in priporočila glede varstva potrošnikov prehrambenih proizvodov, obdelanih s pesticidi, so bila upoštevana. Ocena vnosa famoksadona kaže, da z določitvijo zadevnih mejnih vrednosti ostankov ARfD ne bo presežen. V primeru bifentrina je presoja dostopnih informacij pokazala, da se ARfD ne zahteva, zato kratkoročna presoja ni potrebna.

(8) Zato je primerno določiti nove mejne vrednosti ostankov teh pesticidov.

(9) Direktivo 90/642/EGS je zato treba ustrezno spremeniti.

(10) Določanje oz. sprememba takih začasnih mejnih vrednosti ostankov na ravni Skupnosti ne prepreči, da države članice določijo začasne mejne vrednosti ostankov za famoksadon v skladu s členom 4(1)(f) Direktive 91/414/EGS in Priloge VI k tej direktivi. Šteje se, da je obdobje štirih let dovolj dolgo za odobritev nadaljnje uporabe zadevne aktivne snovi. Začasne mejne vrednosti ostankov morajo potem postati dokončne.

(11) Ukrepi, predvideni s to direktivo, so v skladu z mnenjem Stalnega odbora za prehrambeno verigo in zdravje živali —

SPREJELA NASLEDNJO DIREKTIVO:

Člen 1

Mejne vrednosti ostankov pesticidov za bifentrin in famoksadon v Prilogi II Direktive 90/642/EGS se zamenjajo s tistimi iz Priloge k tej direktivi.

Člen 2

1. Države članice najpozneje do 25. marca 2005 sprejmejo in objavijo zakone, predpise in upravne določbe, potrebne za uskladitev s to direktivo. Besedilo navedenih določb in korelacijsko tabelo med temi določbami in to direktivo morajo predložiti Komisiji.

Te določbe začnejo uporabljati 26. marca 2005.

Države članice se morajo pri sprejemanju teh predpisov sklicevati na to direktivo ali pa sklic nanjo navedejo ob uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati dvajseti dan po objavi v Uradnem listu Evropske unije.

Člen 4

Ta direktiva je naslovljena na države članice.

V Bruslju, 24. septembra 2004 Za Komisijo David BYRNE Član Komisije

(1) UL L 350, 14.12.1990, str. 71. Direktiva, kakor je bila nazadnje spremenjena z Direktivo Komisije 2004/61/ES (UL L 127, 29.4.2004, str. 81).

(2) UL L 230, 19.8.1991, str. 1. Direktiva, kakor je bila nazadnje spremenjena z Direktivo Komisije 2004/71/ES (UL L 127, 29.4.2004, str. 104).

(3) UL L 291, 28.10.2002, str. 1.

(4) UL L 155, 24.06.2003, str. 15.

(5) Smernice za ugotavljanje vnosa ostankov pesticidov s hrano (revidirane), ki ga je pripravil GEMS/Program za hrano v sodelovanju z Odborom Codex za ostanke pesticidov, ki jih je objavila Svetovna zdravstvena organizacija 1997 (WHO/FSF/FOS/97.7).